CELEX: 32016R0758
Language: el
Date: 2016-02-04 00:00:00
Title: Κατ' εξουσιοδότηση κανονισμός (ΕΕ) 2016/758 της Επιτροπής, της 4ης Φεβρουαρίου 2016, για την τροποποίηση του κανονισμού (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, όσον αφορά την προσαρμογή του παραρτήματος ΙΙΙ (Κείμενο που παρουσιάζει ενδιαφέρον για τον ΕΟΧ)

14.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 126/3
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/758 ΤΗΣ ΕΠΙΤΡΟΠΉΣ
   της 4ης Φεβρουαρίου 2016
   για την τροποποίηση του κανονισμού (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, όσον αφορά την προσαρμογή του παραρτήματος ΙΙΙ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1315/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, περί των προσανατολισμών της Ένωσης για την ανάπτυξη του διευρωπαϊκού δικτύου μεταφορών και για την κατάργηση της απόφασης αριθ. 661/2010/ΕΕ (1), και ιδίως το άρθρο 49 παράγραφος 6,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 1315/2013 προβλέπει τη δυνατότητα προσαρμογής των ενδεικτικών χαρτών του διευρωπαϊκού δικτύου μεταφορών ΔΕΔ-Μ, που έχει επεκταθεί σε ορισμένες γειτονικές χώρες, βάσει συμφωνιών υψηλού επιπέδου για δίκτυα υποδομών μεταφορών μεταξύ της Ένωσης και των σχετικών γειτονικών χωρών.
            
         
               (2)
            
            
               Η συμφωνία υψηλού επιπέδου μεταξύ της Ένωσης και χωρών των Δυτικών Βαλκανίων (Αλβανία, Βοσνία-Ερζεγοβίνη, Κοσσυφοπέδιο, πρώην Γιουγκοσλαβική Δημοκρατία της Μακεδονίας, Μαυροβούνιο και Σερβία) εγκρίθηκε στις 27 Αυγούστου 2015 στη σύνοδο κορυφής των έξι χωρών των Δυτικών Βαλκανίων στη Βιέννη, σχετικά με την προσαρμογή της ενδεικτικής επέκτασης των χαρτών του εκτεταμένου ΔΕΔ-Μ, καθώς και τον προσδιορισμό των συνδέσεων του κεντρικού δικτύου επί των χαρτών του εκτεταμένου δικτύου. Η συμφωνία αφορά τις σιδηροδρομικές γραμμές και τα οδικά δίκτυα, καθώς και τους λιμένες και τους αερολιμένες. Η προσαρμογή των ενδεικτικών χαρτών του εκτεταμένου δικτύου και, ιδίως, ο προσδιορισμός του ενδεικτικού κεντρικού δικτύου θα επιτρέψει στην Ένωση να στοχεύσει καλύτερα τη συνεργασία, μεταξύ άλλων σε ό,τι αφορά τη χρηματοδοτική της στήριξη, με τις χώρες των Δυτικών Βαλκανίων.
            
         
               (3)
            
            
               Στις 30 Οκτωβρίου 2015, στο πλαίσιο της μεικτής επιτροπής που συστάθηκε βάσει της συμφωνίας για τον Ευρωπαϊκό Οικονομικό Χώρο, συνήφθη συμφωνία υψηλού επιπέδου μεταξύ της Ένωσης, αφενός, και της Ισλανδίας και της Νορβηγίας, αφετέρου, για την προσαρμογή της ενδεικτικής επέκτασης των χαρτών του εκτεταμένου ΔΕΔ-Μ στις εν λόγω χώρες. Η προσαρμογή αφορά περιορισμένο αριθμό διορθώσεων στους χάρτες του οδικού δικτύου, των λιμένων και των αερολιμένων, προκειμένου να αποτυπωθεί με μεγαλύτερη ακρίβεια η σύγκλιση του ενδεικτικού ΔΕΔ-Μ σύμφωνα με τη μεθοδολογία σχεδιασμού του ΔΕΔ-Μ (2).
            
         
               (4)
            
            
               Συνεπώς, ο κανονισμός (ΕΕ) αριθ. 1315/2013 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΕ) αριθ. 1315/2013 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 348 της 20.12.2013, σ. 1.
   
      (2)  SWD(2013) 542 final.
   
      ΠΑΡΑΡΤΗΜΑ
      Το παράρτημα III του κανονισμού (ΕΕ) αριθ. 1315/2013 τροποποιείται ως εξής:
      
                  1.
               
               
                  Το σημείο 11.1 αντικαθίσταται από το ακόλουθο:«  »
            
                  2.
               
               
                  Το σημείο 11.2 αντικαθίσταται από το ακόλουθο:«  »
            
                  3.
               
               
                  Το σημείο 11.3 αντικαθίσταται από το ακόλουθο:«  »
            
                  4.
               
               
                  Το σημείο 11.4 αντικαθίσταται από το ακόλουθο:«  »
            
                  5.
               
               
                  Το σημείο 13.1 αντικαθίσταται από το ακόλουθο:«  »
            
                  6.
               
               
                  Το σημείο 13.2 αντικαθίσταται από το ακόλουθο:«  »
            
                  7.
               
               
                  Το σημείο 13.3 αντικαθίσταται από το ακόλουθο:«  »
            
                  8.
               
               
                  Το σημείο 13.4 αντικαθίσταται από το ακόλουθο:«  »